V E S T L A N D S S T E M N A

 B A N E S K Y T I N G

REGLEMENT
GJELDANDE FRÅ 1998
Retta mai 2008

Innhald

	Innleiing og førebuingsarbeid for arrangerande lag – side 2
 	Skyteøvingar og innskot – side 3
	Medaljar og premiering – side 4 - 5
	Skyteprogram/reglar – side 6
	Etterarbeid/avslutning for arrangøren – side 7
	Vedlegg (bestillingsskjema medaljar) – side 7

		

REGLEMENT FOR VESTLANDSSTEMNA I BANESKYTING

1. INNLEIING
Vestlandsstemna i baneskyting skal vera eit årleg arrangement, for skyttarar frå Hordakretsen og Fjordane krets. Arrangementet skal annakvart år alternera mellom dei ulike laga i nemnde kretsar.
Kommunikasjon, anlegg og overnattingstilbod bør tilleggjast vekt ved val av arrangør.
Innleiande skyting bør vera avvikla innan første stemnedag (laurdag), slik at berre finalar og eventuelle omskytingar står att å avvikla siste stemnedag (søndag).
Landsdelskretsstyra avgjer arrangør på bakgrunn av ovannemnde, og etter ein fastlagd turnus 2 år i førevegen. Skyttarlaget som får tildelt stemna skal straks få melding, slik at dei får god tid til å førebu seg til oppgåva.

Samlaget til det arrangerande lag syter for at stemna kjem med i den årlege aktivitetsplanen til DFS. I tillegg syter samlaget for at reglementet for stemna vert sendt arrangerande lag straks.
Styret i landsdelskretsen har stemneansvaret, og er samansett av samlagsleiarane og leiaren av ungdomsutvalet.

2. FØREBUINGSARBEID FOR ARRANGERANDE LAG
Seinast 2 månader før stemneavviklinga skal arrangerande lag senda ut invitasjon til alle skyttarlag tilhøyrande Hordakretsen og Fjordane krets. Fristen for retur av påmeldingsoversikter skal minimum vera 3 veker. Invitasjonen skal òg sendast leiaren og ungdomsleiaren i Hordakretsen og Fjordane krets og i samlaga. 

Invitasjonen skal innehalda viktig stemneinformasjon, t.d. overnattingstilbod, skjema for førehandspåmelding der det skal gå fram innskot, arrangementsavgift, pengegåver til premiar, kontonummer for førehandsinnbetaling, telefonnummer til sentrale personar hjå arrangøren og anna relevant informasjon vedkommande stemna, t.d. telefax m.a.

Laga som melder på skyttarar til stemna skal same dag påmeldingsfristen går ut senda påmeldingsliste og innbetala arrangementsavgifta og pengesummen til premie til det arrangerande lag sin bank-/postgirokonto.

Seinast 12 dagar etter fastsett frist for førehandspåmeldinga, skal det arrangerande lag ha returnert skytetider og anna viktig informasjon om arrangementet til laga, m.a. tidsskjema osv.

Arrangerande lag pliktar å ha tilgjenge til telefon for å letta gjennomføringa av stemna.

REGLEMENT FOR VESTLANDSSTEMNA I BANESKYTING

3. SKYTEØVINGAR OG INNSKOT
Vestlandsstemna i baneskyting omfattar følgjande skyteøvingar:

100m
·	meisterskap klasse rekrutt, eldre rekrutt og junior
·	meisterskap klasse V65 og V73
·	samlagsskyting rekrutteringsklassane (sjå punkt 5 om skyteprogram og reglar)
·	samlagsskyting veteranar (sjå punkt 5 om skyteprogram og reglar)

200m
·	25-skot klasse 1, 2 og AG3
·	meisterskap klasse 3-5
·	meisterskap klasse V55
·	samlagsskyting klasse 1-5 (maks. 2 lag pr samlag)

Stang- og felthurtigskyting
Arrangøren skal legga til rette for Stang- og felthurtigskyting, og reglane i skyteboka skal følgjast når det gjeld klassar, premiering og omskyting (sjå eige punkt for premiering, skyteprogram og reglar).

Påmelding og innskot
Påmeldinga til stemna skal skje skriftleg og etter rettleiinga arrangøren fastset i samband med invitasjonen til stemna. Fristane oppsett av arrangøren må følgjast. Lag som ikkje følgjer desse, kan ikkje pårekna å få i retur oversikt over skytetider m.m. frå arrangøren. Sjå punkt 2 om førebuingsarbeidet til arrangøren.

Alle lag som melder på skyttarar til stemna skal betala eit forskot (arrangementsavgift) til arrangerande lag etter følgjande satsar:
·	for klassane rekrutt, eldre rekrutt og junior skal det betalast kr 60,- i arr.avgift (førehandsavgift) og kr 60,- ved frammøte (til saman kr 120,-)
·	for klassane 1-5, V55, V65, V73 og AG3 skal det betalast kr 100,- i arr.avgift (førehandsavgift) og kr 100,- ved frammøte (til saman kr 200,-)
·	ikkje førehandspåmelde skyttarar som får skyta på ledig plass etter arrangøren si tilvising, skal betala arrangementsavgifta på kr 100,- og kr 100,- ved frammøte (full stemneavgift)
·	innskot Stang- og felthurtigskyting skal betalast ved frammøte
Innskotet skal minimum vera på kr 30,- pr øving (minimum 3 gåvepremiar pr klasse pr øving når deltakartalet i klassen tilseier dette - 1/3)
·	ved påmelding av lag til samlagsskytinga skal det betalast ei avgift til arrangøren som dekkar medaljekostnadene. Avgifta er sett til kr 100,- pr påmeldt lag og skal betalast ved påmelding

REGLEMENT FOR VESTLANDSSTEMNA I BANESKYTING

4. MEDALJAR OG PREMIERING
Medaljar og stjerner
Arrangerande lag dekkar alle utgifter med medaljar og stjerner (arrangementsavgifta). 
Det er berre i klasse 3-5 ein premierer med medaljar og stjerner.

Klasse 3-5
·	det skal delast ut 5 medaljar til dei 5 beste skyttarane som ikkje har medalje på meisterksapen, og alle med same poengsum som siste medalje skal tildelast medalje om vedkommande ikkje har medalje frå før
·	medaljane skal ha langt bånd, agraff med korslagde gevær og krans med Vestlandsstemna sitt motiv på medaljen
·	stjerner skal tildelast tidlegare medaljevinnarar dersom dei oppnår ein poengsum som er betre enn eller lik med siste medaljevinnar, men ikkje dårlegare enn 10. plass på meisterskapen
·	ein nyttar stjerne nr 935 i gull i Br. Lohne sin katalog

Klasse 1, 2 og AG3
·	det skal ikkje utdelast medalje i desse klassane

Klasse V55
·	beste skyttar fårVestlandsstemna sin gylte medalje med kort bånd og agraff 900
·	1 gylt medalje ved 10 deltakarar, 1 gylt og 1 sølvmedalje frå 11-25 deltakarar og 1 gylt og 2 sølvmedaljar frå 26-50 deltakarar

Klasse V65 og V73
·	beste skyttar i kvar klasse får Vestlandsstemna sin gylte medalje med kort bånd og agraff 900
·	1 gylt medalje ved 10 deltakarar, 1 gylt og 1 sølvmedalje frå 11-25 deltakarar og 1 gylt og 2 sølvmedaljar frå 26-50 deltakarar

Klasse rekrutt, eldre rekrutt og junior
·	beste skyttar i kvar klasse får Vestlandsstemna sin gylte medlaje med kort bånd og agraff 900
·	reglane i skyttarboka punkt 12.124 skal nyttast ved tildeling av medaljar, 1 gylt og 2 sølvmedaljar frå 11-25 deltakarar og 1 gylt og 3 sølvmedaljar frå 26-50 deltakarar
·	alle med same poengsum som siste medalje skal ha medalje

Gravering
·	gravering klasse 3-5, årstal på agraff
·	i dei andre klassane der meisterskapsmedaljar vert utdelte, skal det inngraverast klasse og årstal på agraff

REGLEMENT FOR VESTLANDSSTEMNA I BANESKYTING

Premiering samlagsskyting
·	200/300m klasse 1-5
- gylte medaljar til vinnarane med langt nasjonalfarga bånd og agraff med  korslagde gevær
·	100m rekrutteringsklassane
- gylte medaljar til vinnarane med langt nasjonalfarga bånd og agraff med korslagde gevær
·	100m veteranklassane
- gylte medaljar til vinnarane med langt nasjonalfarga bånd og agraff med korslagde gevær
·	på ovannemnde skyteøvingar skal det graverast årstal på agraff

Premiering 15-skot og 10-skot
Det skal nyttast premiering på 15-skot og 10-skot. Premieringa skal vera ein kombinasjon av gåvepremiar og pengepremiar til 1/3 av skyttarane i alle klassar. Ved lik poengsum gjeld reglane i Skyttarboka. Gåvepremie skal ha minst like stor verdi som pengepremien vil bli for plasseringa. 
Fordelinga skal vera kr 60,- for 15-skoten og kr 40,- for grunnlaget for klasse 1-5, V55, V65, V73 og AG3 og kr 36,- for 15-skoten og kr 24,- for grunnlaget for klasse rekrutt, eldre rekrutt og junior. 

Premiering Stang- og felthurtigskyting
·	vinnaren av Stangskytinga får tildelt gylt medalje med kort bånd og agraff
·	vinnaren av felthurtigskytinga får tildelt gylt medalje med kort bånd og agraff
·	gravering på agraff Stang + årstal og Felthurtig + årstal

Arrangøren skal minimum dela ut 3 gåvepremiar pr klasse høvesvis på Stang- og felthurtigskytinga når deltakartalet i klassen tilseier dette, minimum 9 deltakarar. Er ikkje deltakartalet i klassen stor nok, dvs minimum 9 skyttarar, kan pengepremiering nyttast som premiering. 
NB I premieutrekningsgrunnlaget i felthurtigskytinga tel òg dei som ikkje oppnår tid på øvinga, men får stryk.

REGLEMENT FOR VESTLANDSSTEMNA I BANESKYTING

5. SKYTEPROGRAM/REGLAR
Innleiande/finaleskyting
Alle klassar skal skyta innleiande 25-skot med finaleskyting som avsluttande skyteøving for dei som då er kvalifisert for denne. Unnatak er klasse 1, 2 og AG3 som berre skal skyta 25-skot.

Samlagsskyting rekrutteringsklassane
·	kvart samlag kan melda på inntil 2 lag
·	samansetnad 2 skyttarar frå klasse rekrutt eller eldre rekrutt og 2 får klasse junior 
·	juniorskyttaren skal skyta til slutt (ankermann)
·	skyteprogram som i Skyttarboka, med enkelt-markering av kvar skive i finalelaget (fjerde skyttar)

Samlagsskyting veteranklassane
·	kvart samlag kan melda på inntil 2 lag
·	samansetnad 2 skyttarar frå klasse V65/V73 og 2 skyttarar frå klasse V55
·	V55 skyt til slutt
·	skyteprogram som i Skyttarboka, med enkeltmarkering av kvar skive i finalen (fjerde skyttar)

Samlagsskyting klasse 1-5
·	kvart samlag kan melda på inntil 2 lag
·	samansetnad 4 skyttarar frå klassane 1-5
·	skyteprogram som i Skyttarboka, med enkeltmarkering av kvar skive i finalen (fjerde skyttar)

Stang- og felthurtigskyting
Opplegget skal tilretteleggast for klassane 1-5, AG3, veteranklassane og junior i tråd med Skyttarboka, men Vestlandskretsen har avgjort at alle klassar kan delta på Stang- og felthurtigskytinga. Deltakinga er friviljug.

Omskyting/rangering
Alle skyteøvingane er omfatta av reglane i Skyttarboka. Der medaljar vert utdelt, skal det gjennomførast omskytingar. Møter ikkje deltakarane til omskytinga, gjeld reglane i Skyttarboka. Omskyting Stang- og felthurtigskyting bør skje laurdag kveld om det let seg gjera.

Stemnejury
Arrangør skal etablera ein jury på minimum to personar som er godt kjende med det elektroniske anlegget, og som er til stades på standplass/lett tilgjengeleg for å støtta standplassleiaren i tilfelle protestar (kapittel 8.135 i Skyttarboka).

REGLEMENT FOR VESTLANDSSTEMNA I BANESKYTING

6. ETTERARBEID/AVSLUTNING FOR ARRANGØREN
Punktet omfattar etterarbeid arrangøren pliktar å retta seg etter for å sikra kvaliteten og oppfylgjinga av stemna i høve media og deltakarane.

Resultatlister
Resultatlister skal sendast dei mest brukte avisene i båe landsdelskretsar seinast 2 dagar etter avvikling av stemna. Vidare skal resultatlista sendast Skyttartidende, Treffpunktet og nrk (Hordaland og Sogn og Fjordane).

Seinast 30 dagar etter avvikling av stemna skal arrangøren ha sendt
·	til deltakarlaga - resultatlister med premieoppgjer 
·	til leiaren og leiaren i ungdomsutvalet i kvart samlag - eitt eksemplar av resultatliste med premieoppgjer 
·	til leiaren og leiaren i ungdomsutvalet i kvar landsdelskrets - eitt eksemplar av resultatliste med premieoppgjer 
·	til den som ajourheld oversikta over medaljar og stjerner, resultatliste med premieoppgjer, medalje- og stjernevinnarar (f.t. Arnt O. Orholm, 5474 Løfallstrand)
·	til alle ovannemnde - rekneskap og ein eventuell rapport saman med resultatliste 
NB	Laga, samlag og kretsane pliktar å komma med merknadar innan 3 veker etter utsendingsdato. Etter denne fristen er premielista å sjå på som godkjend, arrangementet gjennomført og arbeidet avslutta for arrangøren.

7. VEDLEGG (kan nyttast som tingingsliste til Br. Lohne)
Medaljeoversyn Vestlandsstemna i baneskyting	
Skyteøving	Antal	Med.type	Med.nr.	Agraff	Krans	Bånd	Stjerner	
Meisterskap kl 3-5	5
+	Gylt
stjerner	500	Ja	Ja	Langt nasj.		
Meisterskap kl V55	1	Gylt	220	Ja	Ja	Kort nasj.		
Meisterskap kl V55		Sølv (delt)	220	Ja	Ja	Kort nasj.		
Meisterskap kl V65	1	Gylt	220	Ja	Ja	Kort nasj.		
Meisterskap kl V65		Sølv (delt)	220	Ja	Ja	Kort nasj.		
Meisterskap kl V73	1	Gylt	220	Ja	Ja	Kort nasj.		
Meisterskap kl V73		Sølv (delt)	220	Ja	Ja	Kort nasj.		
Meisterskap klasse rekrutt	1	Gylt	220	Ja	Ja	Kort nasj		
Meisterskap klasse rekrutt		Sølv (delt)	220	Ja	Ja	Kort nasj.		
Meisterskap kl eldre rekrutt	1	Gylt	220	Ja	Ja	Kort nasj.		
Meisterskap kl eldre rekrutt		Sølv (delt)	220	Ja	Ja	Kort nasj.		
Meisterskap kl junior	1	Gylt	220	Ja	Ja	Kort nasj.		
Meisterskap kl junior		Sølv (delt)	220	Ja	Ja	Kort nasj.		
Vinnar Stangskyting	1	Gylt	220	Ja	Nei	Kort nasj.		
Vinnar felthurtig	1	Gylt	220	Ja	Nei	Kort nasj. 		
Samlagsskyting klasse 1-5	4	Gylt	500	Ja	Nei	Langt nasj.		
Samlagsskyting rekr.klassane	4	Gylt	500	Ja	Nei	Langt nasj		
Samlagsskyting vet.klassane	4	Gylt	500	Ja	Nei	Langt nasj.